Inger Hanssen-Bauer

Inger Hanssen-Bauer (født 3. mars 1957 i Oslo) er en norsk klimatolog, som er leder for Norsk klimaservicesenter.

Hanssen-Bauer har sin utdannelse fra Universitetet i Bergen, der hun i 1989 tok doktorgraden på klimatiske effekter av Alta-utbygginga. Hennes viktigste forskningsfelt er historisk og framtidig klimautvikling i Norge og Arktis. Hun er ansatt ved Meteorologisk institutt, der hun fra 2007 var leder for Seksjon for klimaforskning. Fra oktober 2010 var hun professor ved Høgskolen i Telemarks avdeling i Bø. 

Hanssen-Bauer er en hyppig benyttet foredragsholder om klimaspørsmål, og har blant annet deltatt i foredragsturneen «Himmel og hav» under Klimaløftet. Hun var bidragsyter til kapittel 11 i FNs klimapanels Fourth Assessment Report («Climate Change 2007: The Physical Science Basis»).

Referanser

Eksterne lenker  

Norske klimatologer
Personer fra Oslo
Norske professorer
Professorer ved Høgskolen i Telemark
Fødsler i 1957
Personer tilknyttet Meteorologisk institutt